ועדת הכנסת, כנסת 17, פרוטוקול מספר 190, 2008-01-01 10:00

דוד טל: שלום לכולם, אני פותח את ישיבת ועדת הכנסת.

דוד טל: על סדר יומנו ערעורים על החלטת יו"ר הכנסת והסגנים שלא לאשר דחיפות הצעות לסדר היום.

דוד טל: חבר הכנסת משה גפני בבקשה.

דוד טל: ערעור בנושא :

דוד טל: אי קבלתה של עובדת לקרן הקיימת לישראל בגלל שהיא שומרת שבת".

דוד טל: אני לא מאמין לך.

דוד טל: אדוני היושב ראש, אישה שביקשה להתקבל כעוזרת לדוברת הקרן הקיימת לישראל קיבלה הודעה בשבוע שעבר שהיא איננה מתקבלת לעבודה מכיוון שהיא שומרת שבת ועקב היותה שומרת שבת היא איננה יכולה לעבוד בקרן הקיימת לישראל - - -

גדעון סער: בוודאי שיש נציג ערבי בדירקטוריון של הקק"ל אבל עדיין שומרי השבת - - -

משה גפני: ביקשתי מהרב יצחק לוי לברר את העובדה הזאת.

משה גפני: אדוני היושב ראש, גם אני כמוך, לא האמנתי שסיפור כזה התרחש.

משה גפני: ביקשתי מהרב יצחק לוי לבדוק את זה, הוא מכיר שם את האנשים, הרב לוי חזר אלי כעבור מספר שעות ואמר לי: אני מצטער להגיד לך שהסיפור נכון.

משה גפני: לפני שאני פונה לאפי שטנצלר ולדובדבני שהם מנהלים את הקרן הקיימת, סברתי שדבר כזה באופן עקרוני צריך להיות נידון במליאת הכנסת.

משה גפני: כל הזמן מצהירים, אני לא מדבר על חוק יסוד כבוד האדם וחירותו ועל החוקים שעוסקים בעניין הזה אבל ההצהרות הפומביות שנעשות כל הזמן על ידי אנשי ציבור: "עובד לא ייפגע בגלל אורח חייו", זה אחד מהיסודות המוסדיים של חברה דמוקרטית.

משה גפני: הנה יש לנו מקרה ואני מבקש שמליאת הכנסת תדון בזה.

דוד טל: תודה רבה, נציג הנשיאות בבקשה.

דוד רותם: אין ספק שהנושא הזה ראוי לדיון, השאלה רק אם הנושא הזה, לאחר שהגברת קיבלה תשובה שלילית, האם הוא ראוי לדיון דחוף, האם לא מין הראוי היה שתוגש הצעה לסדר.

דוד רותם: הצעות דחופות עוסקות בנושאים שעדיין אפשר למנוע - - -

גדעון סער: זו דוקטרינה שאומנם קיימת אבל - - -

דוד רותם: לכן מכיוון שהיו נושאים דחופים החליטה הנשיאות לדחות ואני מבקש לאשר את ההחלטה.

דוד טל: תודה.

דוד טל: מי בעד לאשר את הצעתו של חה"כ גפני ירים את ידו.

דוד טל: 5 בעד.

דוד טל: מי נגד?

דוד טל: 5.

דוד טל: חמישה כנגד חמישה.

גדעון סער: אדוני היושב ראש, אני מבקש רביזיה.

גדעון סער: הדוקטרינה שהציג סגן יושב ראש הכנסת ידידי דוד רותם היא דוקטרינה שאין לה בסיס.

גדעון סער: אין כלל שלפיו אין רק דברים שאפשר למנוע אותם הם בגדר הדברים הדחופים של הכנסת.

גדעון סער: יש דברים דחופים וחשובים שלכאורה כבר קרו אבל הכנסת לא יכולה להישאר בעמדת שתיקה מול אותו עוול שהציג חבר הכנסת גפני.

דוד רותם: אכן זה נכון השאלה רק אם במסגרת הצעה דחופה או במסגרת הצעה רגילה.

דוד רותם: אם אין לך הצעה רגילה תבקש מחבר כנסת אחר, אנחנו לא יכולים לפתור לך את הבעיות.

דוד טל: חבר הכנסת אפללו, אם יותר לי להציע ליושב ראש הקואליציה, הנושא הוא נושא רגיש וכדאי שנקבע לנו תשתית כמו שאנחנו קובעים לגבי המוסלמים לא לפגוע בגלל דתם וחגם ושאר הדברים, אנחנו משדרים לאנשים שכל אדם באמונתו יחיה.

דוד טל: אני חושב שלא ייגרם שום נזק למליאת הכנסת אם חבר כנסת אחד ידבר עוד 3 דקות.

אלי אפללו: ראשית זה לא עוד חבר כנסת אחד.

אלי אפללו: דבר שני, אני חושב שנשיאות הכנסת אמרה את שלה.

דוד טל: לפעמים נשיאות הכנסת מאשרת 6 ו-7 נושאים והפעם אישרו רק 4, זאת אומרת שעדיין לא הגיעו למכסה של ה-5.

אלי אפללו: בכל זאת אני חושב שנשיאות הכנסת קיבלה החלטה שאנחנו לא יכולים לשנות אותה כל פעם.

אלי אפללו: אבל לפנים משורת הדין, אם אדוני היושב ראש שזה חשוב, ובגלל שרק 4 נושאים עולים לסדר, אנחנו נתחשב.

דוד טל: אני מאוד מודה לך, אם כן נצביע על הרביזיה שהציע חבר הכנסת סער.

דוד טל: מי בעד הרביזיה ירים את ידו.

דוד טל: מי נגד?

דוד טל: תודה.

דוד טל: הרביזיה עברה ברוב.

דוד טל: אנחנו עוברים להצבעה נוספת.

דוד טל: מי בעד לקבל את ערעורו של חבר הכנסת גפני ירים את ידו.

דוד טל: מי נגד?

דוד טל: מי נמנע?

דוד טל: תודה.

דוד טל: הצעתו של חבר הכנסת גפני התקבלה והיא תונח על סדר היום.

משה גפני: תודה רבה אדוני.

משה גפני: 2.

משה גפני: ערעורים על החלטת יו"ר הכנסת שלא לאשר דחיפות הצעות לסדר היום של של חה"כ אופיר פינס בנושא: "מכירתם הפומבית של טלאים צהובים מהשואה"

אופיר פינס-פז: התקיימה השבוע מכירה פומבית של מכירת טלאי צהוב לכל המרבה במחיר.

אופיר פינס-פז: הרבה מאוד אנשים בישראל הזדעזעו מהדבר הזה שעבר בריש גלי וללא מצמוץ.

אופיר פינס-פז: חשבתי שנכון שהכנסת תאמר את דעתה בעניין.

אופיר פינס-פז: הגשתי הצעה דחופה לסדר.

אופיר פינס-פז: אני חושב שאנחנו צריכים לייצג את הציבור הגדול הזה של ניצולי השואה ושל כל מי שמזדהה עם הדבר הזה.

אופיר פינס-פז: אני חושב שהכנסת צריכה לומר את דברה.

דוד טל: תודה,.

דוד טל: חבר הכנסת רותם.

דוד רותם: אדוני, נכון שהנושא מכאיב לחלק גדול מהציבור - - -

גדעון סער: לכל הציבור, למה רק לחלק.

דוד רותם: אותו אחד שמכר את הטלאי הצהוב זה לא מכאיב לו אחרת הוא לא היה מוכר, נו באמת.

דוד רותם: גדעון, אתה לא מייצג את כל העולם ויש גם דעות אחרות, עובדה שהאיש מכר את זה אז כנראה שזה לא מכאיב לו.

גדעון סער: תמיד קשה לי לקבל את זה אבל אתה צודק.

קולט אביטל: אתה לא יודע מי מכר את זה.

דוד רותם: ניצול שואה מכר את זה.

דוד רותם: זה נושא שצריך לדון בו במסגרת הצעה רגילה לסדר או במסגרת דיון דחוף בוועדה.

דוד רותם: זה לא עניין של הצעה דחופה שהנשיאות צריכה לאשר אותה.

דוד טל: תודה.

דוד טל: חבר הכנסת יצחקי.

אביגדור יצחקי: אני חושב שאנחנו מרבים להתעסק בכל מיני דברים ומעצימים את העניין מעבר לפרופורציות שלו.

אביגדור יצחקי: זה מעשה של מטומטם אחד, זה לא תופעה כלל ישראלית ואם הכנסת תעסוק בזה היא רק תעצים את הטמטום של אדם אחד.

אביגדור יצחקי: לכן לפי דעתי הכנסת לא צריכה לעסוק בזה ולא לדבר על זה אלא להתעלם מהדביל זה וללכת הלאה.

דוד טל: תודה, חברת הכנסת קולט אביטל.

קולט אביטל: אדוני היושב ראש, אני לא בטוחה שמדובר במעשה של אדם דביל אבל אני חושבת שמעבר לעובדה שהדבר קרה במדינת ישראל יש בזה מימד מוסרי ואוי ואבוי אם זה היה קורה במדינה אחרת, היינו מתחילים לצעוק שכולם אנטישמים.

קולט אביטל: לכן אני חושבת שצריך לעצור את התופעה וחייבים לדון בזה בכנסת.

דוד טל: תודה, חבר הכנסת רובי ריבלין.

ראובן ריבלין: כבר ראיתי הרבה בקשות לערעורים על הנשיאות שלא הסכמתי להם.

ראובן ריבלין: אני חושב שאם יש תהליך של ערעור הוא מתאים יותר לערעור של חה"כ אופיר פינס.

ראובן ריבלין: הנושא עלה על סדר היום, כל העיתונים אמרו את דברם ופרסמו ברבים והדבר הפך לשאלה ציבורית רצינית של דבר שהוא בנפשו של עמנו ואחת הסיבות להקמת מדינתנו.

ראובן ריבלין: חבר הכנסת רותם, אני חושב שאי אפשר לעבור לסדר היום גם אם הדבר נעשה על ידי איש כזה או אחר.

ראובן ריבלין: אני חושב שהכנסת חייבת לומר את דברה.

ראובן ריבלין: לא מדובר בהצעת חוק, מדובר כפי שאמרה חברת הכנסת קולט אביטל, בדבר שיכול להיות איזשהו סימן שכבר עייפנו מנושא השואה ואנחנו עוברים לסדר היום בנושא כל כך חמור.

דוד רותם: השאלה אם זה בהצעה רגילה או דחופה.

דוד טל: דודו, כשאתה אומר אם זה הצעה רגילה או לא אתה גורם לזילות של הדבר.

דוד רותם: לא בגלל המכסה, בגלל הנושא של הצעות דחופות.

דוד טל: אדוני, אתה מייצג את הנשיאות וזה בסדר.

דוד טל: אני מעלה את הנושא להצבעה.

דוד טל: מי בעד לקבל את ערעורו של חבר הכנסת אופיר פינס ירים את ידו.

דוד טל: 7 בעד, תודה.

דוד טל: מי נגד?

דוד טל: מי נמנע?

דוד טל: תודה.

דוד טל: הצעתו של חבר הכנסת אופיר פינס התקבלה ותעלה כהצעה דחופה לסדר היום.

דוד טל: 3.

דוד טל: ערעורים על החלטת יו"ר הכנסת שלא לאשר דחיפות הצעות לסדר היום של של חבר הכנסת מוחמד ברכה בנושא: "הסכם הפנסיה שנחתם"

דוד טל: אני עובר להצעתו של חה"כ מוחמד ברכה, חבר הכנסת ברכה נבצר ממנו להגיע כי הוא בטיפולים רפואיים אבל הוא מינה את דב חנין לייצגו.

דוד טל: אנחנו צריכים להצביע אם אנחנו מקבלים את הנימוק שהוא חולה וזה מספיק טוב כדי שדב חנין ייצג אותו.

דוד טל: אני מעלה את זה להצבעה.

דוד טל: מי בעד לקבל את הצעתו של חבר הכנסת ברכה ירים את ידו.

דוד טל: מי נגד?

דוד טל: מי נמנע?

דוד טל: ההצעה לא התקבלה, אני מצטער זה נפל.

רונית תירוש: אני מבקשת רביזיה.

גדעון סער: אני מבקש רביזיה.

דוד טל: אני מבקש מהיועצת המשפטית להבהיר כדי שהעניינים לפני ההצבעה על הרביזיה יהיו ברורים ונהירים לכל מי שירים את ידו, בבקשה.

ארבל אסטרחן: לפני שדנים בערעור עצמו יש פה בקשה של המערער שיצביעו בהיעדרו.

ארבל אסטרחן: התקנון קובע שאם נעדר חבר הכנסת מהישיבה יראו כמי שלא הגיש ערעור.

קולט אביטל: אלא אם הוא מגיש הודעה מראש.

ארבל אסטרחן: בעבר הוא אכן היה יכול להסמיך מישהו.

ארבל אסטרחן: ואולם, אם קבעה ועדת הכנסת, נדרשת קביעה פוזיטיבית של הוועדה, כי נבצר ממנו להשתתף בישיבה מסיבה רפואית או מסיבה מוצדקת אחרת, רשאי חבר הכנסת אחר שהוסמך על ידו לייצגו בוועדה.

ארבל אסטרחן: קודם כל השאלה היא האם מסכימים שחבר כנסת אחר ייצג את חבר הכנסת ברכה.

דוד טל: על זה הצבענו ועכשיו ביקשו רביזיה על ההצבעה הזאת.

דוד טל: אנחנו נצביע על הרביזיה שהתבקשה, האם אתם מסכימים שחבר הכנסת דב חנין ייצג את מוחמד ברכה, אם זה יתקבל ברור שנצביע לאחר מכן אם לאשר או לא לאשר את ההצעה לסדר.

דוד טל: מי בעד הרביזיה ירים את ידו.

דוד טל: תודה.

דוד טל: מי נגד?

דוד טל: תודה.

דוד טל: הרביזיה התקבלה.

דוד טל: חבר הכנסת דב חנין אתה רוצה להציג בקיצור את הנושא.

דב חנין: מדובר על הצעה דחופה לסדר בנושא הסכם הפנסיה.

דב חנין: הסכם הפנסיה יש לו הרבה מאוד משמעויות על כל ציבור השכירים והמשק הישראלי.

דב חנין: הוא נושא מאוד חשוב ומאוד ראוי שהכנסת תאמר בו את דברה.

דב חנין: זה דחוף מפני שההסכם הזה נכנס לפעולה עכשיו.

דב חנין: לא אחזור על נימוקי אבל אדוני יושב ראש הקואליציה, אני רוצה לפנות אליך כי השבוע הזה הוא שבוע שהנשיאות אישרה בו מספר מצומצם של נושאים.

דב חנין: בדרך כלל כשמאשרים נושאים מאשרים 4, 5, 6, דוברים.

דב חנין: כאן אנחנו מדברים על דובר אחד, על כמה דקות שיתווספו לדיון בכנסת.

דב חנין: תמכתי בשני הערעורים שהוגשו ואני חושב שהנושא הזה הוא לא פחות רוחבי, לא פחות משמעותי וגם הוא ראוי לעוד כמה דקות של הכנסת.

דוד טל: תודה רבה.

דוד טל: אנחנו עוברים להצבעה, מי בעד לאשר את הערעור של חבר הכנסת מוחמד ברכה ירים את ידו.

דוד טל: מי נגד?

דוד טל: מי נמנע?

דוד טל: אני מצטער, ההצעה לא התקבלה.

דוד טל: אנחנו עוברים לנושא הבא, חברת הכנסת שלי יחימוביץ הורידה את הצעתה מסדר היום.

דוד טל: יש לנו את חברת הכנסת אורית נוקד, מישהו מייצג אותה?

דוד טל: לא? תודה.

דוד טל: לכן סיימנו את סדר הערעורים.

דוד טל: ב.

דוד טל: בקשה להקדמת הדיון, פטור מחובת הנחה, בהצעת חוק צער בעלי חיים (הגנה על בעלי חיים) (תיקון – עיקור וסירוס של כלבים וחתולים), התשס"ח-2007 (פ/3232/17), הצעת חה"כ רונית תירוש.

דוד טל: אנחנו עוברים לבקשתה של חברת הכנסת רונית תירוש להקדמת הדיון, פטור מחובת הנחה בהצעת חוק צער בעלי חיים (הגנה על בעלי חיים)(תיקון – עיקור וסירוס של כלבים וחתולים), בבקשה גברתי.

רונית תירוש: אדוני היושב ראש, היום יום זכויות בעלי חיים ואני חושבת שמן הראוי דווקא ביום הזה להביא את זה להצבעה טרומית.

רונית תירוש: לכן אני מבקשת לעשות פה מעשה של חסד, לפחות בעיני רבים וטובים בינינו.

רונית תירוש: ההתרבות הטבעית של בעלי חיים משוטטים גורמת למדינה להרוג בהם בהיקפים ובמספרים שהדעת אינה סובלת.

רונית תירוש: בעיני "לא תרצח" חל גם עליהם.

רונית תירוש: בשיתוף עם כל אגודות צער בעלי חיים למיניהם חשבנו שזה יהיה הומני להגיש הצעת חוק.

רונית תירוש: אנחנו נבקר ככל שנוכל על הריבוי הטבעי הזה.

דוד טל: תודה, אני לא רוצה להיכנס למהות החוק רק לגבי פטור מחובת ההנחה.

רונית תירוש: לכן אני מבקשת דווקא ביום המיוחד הזה - - -

דוד טל: הדבר ברור ומובן, ראשון הדוברים, חבר הכנסת אריאל.

אורי אריאל: אני רוצה לשאול את היועצת המשפטית האם יש פה שינוי כי הרי החוק הזה נפל לפני כשבועיים.

גדעון סער: נפל בראשונה, לא בטרומית.

רונית תירוש: אבל עשינו שינוי.

ארבל אסטרחן: כלל ששת החודשים שאומר שאם הצעת חוק הוסרה מסדר היום לא ניתן להביא בדיון מוקדם הצעה דומה או זהה חל גם אם ההצעה הוסרה בקריאה הראשונה.

ארבל אסטרחן: אבל הצעת החוק שהניחה מחדש חברת הכנסת תירוש שונה מההצעה שהוסרה מסדר היום בקריאה הראשונה.

דוד טל: היא שונה במהות?

ארבל אסטרחן: הנושא בגדול הוא אותו נושא של עיקור וסירוס של כלבים וחתולים, אבל כלל 6 החודשים חל כאשר ההצעה זהה או דומה בעיקרה.

ארבל אסטרחן: כאן חל שינוי שסברנו שהוא שינוי של ממש.

ארבל אסטרחן: הצעת החוק שהונחה אתמול קובעת שמדינה תקצה מדי שנה 4.9 מיליון ₪ להשתתפות בשיעור של 50% למימון ניתוחים והקמת מרפאות וטרינריות שיעמדו בדרישות.

ארבל אסטרחן: הצעת החוק שהוסרה אומרת שאוצר המדינה ישתתף במימון הניתוחים בשיעור שלא יפחת ב-30% מהעלות המירבית של ניתוח ושיהיה תקציב שנתי של 4.5 מיליון ₪.

ארבל אסטרחן: לא רק השינוי בסכום הוא ההבדל, שייקבע בתחום פעולה נפרד בתקציב משרד החקלאות וששר החקלאות יקבע את העלות המירבית של ניתוחים ואמות מידה לאישור מרפאות.

אורי אריאל: אני מודה לך ארבל.

אורי אריאל: אני מוכרח לומר שמה שהבנתי זה שהמהות של החוק זה הסכומים הכספיים וקצת דרכי עיקור וסירוס.

אורי אריאל: אין פה שינוי ועיינו בדברי ההסבר.

אורי אריאל: מישהו החליט לעשות את זה בפחות מ-5 מיליון, זה בסדר, זה לא העניין בכלל.

אורי אריאל: אבל מדובר על אותו חוק בדיוק.

אביגדור יצחקי: היועצת המשפטית אומרת שזה שונה.

אורי אריאל: עם כל הכבוד ליועצת המשפטית - - -

דוד טל: תודה, ראובן ריבלין.

ראובן ריבלין: לשם הגילוי הנאות, כלבי משפחתי, לעולם לא אפשרתי שיסרסו אותם שכן חייהם הם חיים וצריכים להיות שלמים.

ראובן ריבלין: יחד עם זה אני בעד הצעת החוק - - -

קולט אביטל: יש וטרינרים שטוענים שחייבם לסרס.

ראובן ריבלין: לעצם העניין, היינו יכולים להעביר את ההצעה בקריאה ראשונה שכן היינו 11 חברי כנסת במליאה.

ראובן ריבלין: ניגשתי לשניים מחברי ושאלתי אותם האם אני יכול ללכת מהטעם הפשוט שאני רוצה להצביע בעד החוק הזה והאם הם גם הולכים.

ראובן ריבלין: לא התקזזתי איתם ולא החתמתי אותם ואין לי טענה מבחינת טענות שיכולות להיות כאשר מפרים הסכם.

דוד רותם: מי זה החברים?

ראובן ריבלין: השמות ידועים במערכת.

ראובן ריבלין: אלה שנשארים מאוחר במליאה.

ראובן ריבלין: לכן רק רציתי להפנות את תשומת ליבכם.

ראובן ריבלין: אני חושב שההצעה הייתה מתקיימת ועוברת אבל זו לא טענה פורמלית.

דוד טל: אתה סבור שהצעת החוק דומה לקודמת?

ראובן ריבלין: למרות שאני לא יכול להבין את ההסבר של היועצת המשפטית מקובלת עלי ההמלצה שלה.

דוד טל: רובי, אני רוצה שחברי הוועדה יידעו, הוועדה זכאית באם היא חפצה להחליט אם ההצעה הזאת דומה להצעה הקודמת.

דוד טל: אפשר לקיים על זה הצבעה.

דוד טל: חבר הכנסת ניסים זאב, בבקשה.

נסים זאב: אדוני היושב ראש, ראשית לא ידעתי שיש אוכלוסיית חתולים ואוכלוסיית כלבים, פעם חשבתי שאוכלוסייה זה בני אדם, עכשיו אני רואה שחתולים זה אוכלוסייה, כלבים זה אוכלוסייה.

נסים זאב: לעצם העניין, אני חשבתי שאכן באמת תובא בפנינו הצעת חוק שונה מהצעת החוק הקודמת.

דוד טל: אבל לא זה הדיון.

נסים זאב: זה הדיון, זה המהות.

דוד טל: ממש לא, אם נרצה נצביע אם היא דומה או לא דומה.

נסים זאב: הנושא הזה הוא אחד מאיסורי התורה, עניין של סירוס וסירוס אסור אפילו על ידי נכרי.

נסים זאב: אסור לסרס בעל חי אפילו על ידי גוי.

נסים זאב: אני חשבתי שחברת הכנסת הולכת להביא רעיונות הלכתיים חדשים וזה המהות.

נסים זאב: אנחנו לא עוסקים בקוסמטיקה אם הממשלה תשתתף ב-30% או ב-35%, זה לא דבר מהותי.

נסים זאב: הדבר המהותי, שיטת הסירוס.

נסים זאב: לכן אני מציע לך אדוני היושב ראש לא למהר, להמתין 45 יום.

נסים זאב: אני מבטיח לך שאביא הצעת חוק נוספת שגם תהיה מעוגנת על פי ההלכה.

נסים זאב: לכן אדוני היושב ראש, אני מבקש ממך לא לאפשר להקדים את הצעת החוק הזאת.

דוד טל: את זה אתם תחליטו, חבר הכנסת גפני, בבקשה.

משה גפני: אדוני היושב ראש, זה אחד המקרים בכנסת שאני חושב שאני צודק במאה אחוז אבל מאוד לא נוח ולא נעים לי כלפי חברי הכנסת המציעים כאילו יש לי משהו נגדם, ממש לא, לא רונית תירוש וגם לא גלעד ארדן.

משה גפני: בקריאה הטרומית עליתי והסברתי למה אני מתנגד לזה בכל תוקף.

משה גפני: את דעתי בעניין הזה לא הסתרתי לרגע.

משה גפני: לא אכנס לגופו של עניין.

משה גפני: זה עבר בפער לא גדול.

משה גפני: עליתי לנמק למה אנחנו נגד.

משה גפני: הסברתי בדיוק, הבאתי גם את מה שהתורה אומרת, גם מה שחז"ל אומרים, מה שפוסק השולחן ערוך, את הכל הבאתי במליאת הכנסת ואמר גלעד ארדן שהשיב לדברי שלקריאה הראשונה נביא לוועדה אנשי הלכה.

משה גפני: הרי יש פתרונות לעניין ואנשי ההלכה יביאו את הפתרונות לקריאה הראשונה.

גדעון סער: איזה פתרונות?

דוד טל: אני לא רוצה להיכנס לפתרונות כרגע.

משה גפני: בדקתי את הפרוטוקול, לא הובא אף איש הלכה לוועדה ולא דנו על העניין הזה ולכן זה הובא לקריאה ראשונה כך בניגוד למה שהוא אמר.

משה גפני: הצבעתי כמו בקריאה הטרומית נגד ולשמחתי זה נפל.

משה גפני: אני לא חולק על היועצת המשפטית של הוועדה אבל אני רוצה להגיד לכם גם לגבי הסכום.

משה גפני: אני מבקש לעיין בפרוטוקול של ועדת החינוך שדנה בעניין הזה.

משה גפני: הסכום של 4.9 מיליון, גם בחוק כאן וגם בחוק הקודם לא נקבע באופן מקרי.

משה גפני: הוא נקבע מכיוון שלא רצו להגיע להצעת חוק תקציבית וב-5 מיליון זה הופך להיות הצעת חוק תקציבית.

משה גפני: אין הבדל גברתי היועצת המשפטית, בין הצעת החוק הזאת לא במהות ולא בטכניקה, זה אולי כתוב במילים אחרות.

משה גפני: גם בחוק הקודם גלעד ארדן היה כתוב קודם ורונית תירוש שנייה.

ראובן ריבלין: אם הממשלה מסכימה אין חשיבות לחוק תקציבי.

משה גפני: אבל הממשלה לא מסכימה, זה לא הלך עם ועדת שרים לחקיקה.

רונית תירוש: אבל הממשלה מסכימה, השר שמחון מסכים.

משה גפני: אבל את יודעת את הכללים, זה נשאר הצעת חוק תקציבית, אם זה לא אושר בוועדת שרים - - -

דוד טל: כרגע השאלה היא אם נכון או לא נכון לפטור מחובת הנחה.

דוד טל: אם תמצאו לנכון ותבקשו להצביע על כך שהצעה זו דומה או לא דומה, אפשר לערוך הצבעה, חברת הכנסת מבקשת פטור מחובת הנחה - - -

אביגדור יצחקי: אני אבקש להצביע על זה.

משה גפני: אדוני היושב ראש, לגבי הצעת החוק אם היא חדשה או לא חדשה, אם יש שינוי בנסיבות זה לא סמכותה של ועדת הכנסת.

דוד טל: היועצת המשפטית תסביר.

משה גפני: לגבי הנושא אם זה חדש במהות או לא, זה לא חדש.

משה גפני: היות ואני לצערי למדתי את החוק הקודם וראיתי כעת את החוק הזה - אין הבדל בעניין, אבל מה שהיועצת המשפטית תחליט מקובל עלי.

משה גפני: אני לא חושב שצריך לשחרר מחובת הנחה גם בנושא המהותי בגלל שאני חושב שאת השינוי האמיתי ובמהות, כדי שגם אנחנו נוכל להצביע בעד - צריך את פרק הזמן לקיים הידברות כפי שנאמר.

משה גפני: עד לרגע זה לא התקיימה שום הידברות.

דב חנין: אני רוצה לפנות לכל חברי הכנסת ובפרט לחברי הכנסת הדתיים והחרדים.

דב חנין: אני רוצה לומר לכם שאני חושב שראוי כן לאפשר פטור מחובת הנחה.

דב חנין: הדברים של חבר הכנסת גפני נשמעו פה ואני חושב שגם המציעים בהחלט יהיו מוכנים לדיאלוג עם כל הגורמים סביב השולחן הזה ועם גורמים נוספים כדי לנסות ולהגיע למקסימום של הבנות והסכמות.

דב חנין: בסופו של דבר, אם החוק הזה לא יקודם – התוצאה היא סבל ומוות מיותרים להרבה מאוד בעלי חיים.

דב חנין: אנחנו בסך הכל מדברים על פטור מחובת הנחה, חוק שכבר עבר קריאה טרומית, כמעט עבר קריאה ראשונה ובסך הכל הוא מאפשר לחדש את הדיאלוג בצורה הגיונית.

דוד טל: תודה רבה, יושב ראש הקואליציה, חבר הכנסת אפללו, בבקשה.

אלי אפללו: הצעת החוק של חברת הכנסת רונית תירוש באה במקום להוציא להורג אלפי חתולים וכלבים, ראינו בתוכנית בטלביזיה שמדובר במגיפה קשה מאוד.

אלי אפללו: במקום להמית בעלי חיים ולגרום לכך שלא יתרבו ניתן לבצע את ההצעה.

אלי אפללו: אני חושב שאם לא נפעל היום, וזה דבר חמור ממדרגה ראשונה, הציעו שיבואו רבנים ושימצאו פיתרון בהלכה - - -

נסים זאב: אבל לא עם החוק הזה יהיה פיתרון.

דוד טל: ואם תסכים חברת הכנסת לא להתקדם עם החוק עד שזה לא ייסגר זה יהיה בסדר?

אלי אפללו: אני חושב שהנושא הוא חשוב מאוד ועל אחת כמה וכמה החוק היה עובר אילו לא היינו עם הבנות שהיינו בטוחים שבאותו יום החוק היה אמור לעבור, כפי שהזכיר ראובן ריבלין, אבל לעצם העניין אני מבקש שניתן להם פטור מחובת הנחה כי זה דבר חשוב מאוד ולדעתי אין מקרה יותר חשוב והומני מהמקרה הזה.

נסים זאב: אין מקרה יותר חשוב?

נסים זאב: אל תגזים.

משה גפני: אני מבקש שיהיה כתוב בפרוטוקול, אני לא דיברתי על המהות, צער בעלי חיים אכפת לי לא פחות מאף אחד אחר כאן בחדר הזה ושאף אחד לא יזרוק לי ססמאות, אם אתם רוצים לדבר על המהות יש לי מה לומר.

משה גפני: גם סירוס זה צער בעלי חיים.

קולט אביטל: לא כי זה נעשה בהרדמה.

דוד טל: חבר הכנסת מרגי, בבקשה.

יעקב מרגי: אני לא רוצה להיכנס למהות, אני רק תוהה אם הצעת החוק תדבר גם על מימון לבעלי כלבים וחתולים פרטיים, אם הכסף הזה שהוא תקציב מדינה יסייע בידי אנשים פרטיים.

יעקב מרגי: אני מבין שיש בעיה ברחובות, משוטטים כלבים נטושים - - -

ראובן ריבלין: זה רק לגבי כלבים משוטטים.

דוד טל: היועצת המשפטית של הוועדה בבקשה.

ארבל אסטרחן: אני רוצה שוב להבהיר לגבי הצעות החוק והסמכות של הוועדה.

ארבל אסטרחן: שתי הצעות החוק, ההצעה שהוסרה מסדר היום בקריאה הראשונה וההצעה שהונחה מחדש אתמול עוסקות בנושא של עיקור וסירוס כלבים וחתולים.

ארבל אסטרחן: יש כמה הבדלים בין ההצעות, הסכום של הקצאת המדינה, הצעה אחת מדברת על 4.5 מיליון, ההצעה השנייה מדברת על 4.9 מיליון.

ארבל אסטרחן: בנוסף, ההצעה שהוסרה דיברה על כך שהשתתפות אוצר המדינה תהיה בשיעור שלא יפחת מ-30% מהעלויות של ניתוחים, ההצעה שהונחה מחדש לא מדברת על זה.

ארבל אסטרחן: ההצעה שהוסרה קובעת ששר החקלאות יקבע את העלות המירבית של ניתוחים - - -

משה גפני: אין סמכות לוועדה - - -

דוד טל: היא אומרת שיש סמכות להחליט אם זה דומה או לא דומה ואם זה דומה – יש לה חצי שנה, אם זה לא דומה אפשר לרוץ עם זה.

ארבל אסטרחן: התקנון קובע שהצעה שהיא זהה או דומה במהותה לא תובא לדיון מוקדם חצי שנה אלא אם יו"ר הכנסת קבע שחל שינוי של ממש בנסיבות.

ארבל אסטרחן: התקנון גם קובע שאם יו"ר הכנסת לא סבר כך - יכול כל אחד מחברי הכנסת לפנות לוועדת הכנסת.

ארבל אסטרחן: בעצם הייתי רואה שעברנו לשלב הזה.

ארבל אסטרחן: ועדת הכנסת יכולה לקבוע שהצעת החוק זהה או דומה בעיקרה ולא חל שינוי בנסיבות ולכן לא ניתן להביאה לדיון 6 חודשים.

משה גפני: אין סמכות לוועדת הכנסת למה שהיא אומרת.

דוד טל: היא אומרת בדיוק שיש סמכות לוועדת הכנסת - - -

משה גפני: מה שהקריאה היועצת המשפטית הוא כדלהלן: יושבת ראש הכנסת היא המוסמכת להחליט אם חל שינוי מהותי בנסיבות.

משה גפני: זה לא הובא ליושבת ראש הכנסת.

דוד טל: מי אמר לך?

משה גפני: זה לא הובא.

דוד טל: כל חוק מובא לנשיאות הכנסת.

אייל יינון: זה לא הובא בהקשר הזה.

משה גפני: בהקשר הזה זה לא הובא, לא התחיל הליך בכלל.

משה גפני: אם יו"ר הכנסת מחליטה שהנושא לא זהה - על פי בקשת ח"כ אפשר להביא לוועדת הכנסת להגיד שזה כן זהה אבל לא להיפך.

ארבל אסטרחן: חבר הכנסת גפני צודק.

דוד טל: אם כך אתה צודק, אנחנו עוברים להצבעה לגבי פטור מחובת הנחה - - -

משה גפני: אין לך מה לפטור מחובת הנחה אם אין לך דבר חדש.

דוד טל: אנחנו כרגע לא מצביעים אם זה זהה או לא זהה, כפי שאמר חבר הכנסת גפני שקיבל גיבוי מהיועצת המשפטית של הוועדה, כל עוד זה לא הגיע ליושבת ראש זה לא יעמוד על סדר היום.

דוד טל: לכן הצעתו של חבר הכנסת יצחקי שרצה להצביע על הצעות דומות יורדת.

דוד טל: נותרה כרגע רק שאלה אחת, אם אנחנו פוטרים מחובת הנחה או לא.

דוד טל: האם אפשר להצביע על זה?

ארבל אסטרחן: הנושא לא הובא בכלל בפני יושבת הראש, כנראה אף אחד לא פנה אליה בעניין.

רונית תירוש: למה שנפנה אליהם - - -

דוד טל: גברתי היועצת המשפטית, את מציעה שנעביר את זה ליושבת ראש?

אביגדור יצחקי: צריך לקבל אישור מהיושבת ראש שזה נושא שונה.

אביגדור יצחקי: אם היושבת ראש תחליט מה שתחליט ומישהו ירצה לערער לוועדת הכנסת – יכול לערער לוועדת הכנסת.

אביגדור יצחקי: זה לא קשור לפטור.

אביגדור יצחקי: כל עוד יושבת ראש הכנסת לא קבעה שאפשר להעלות את זה אי אפשר יהיה לעלות את זה אבל אפשר להחליט על פטור מותנה.

דוד טל: תודה, רובי ריבלין.

ראובן ריבלין: התקנון לא ברור, מה שברור הוא שמי שקובע את סדר יומה של הכנסת זה יושבת ראש הכנסת ולכן היא צריכה לקבל בקשה מחבר כנסת שהצעת חוק שלו נפלה מסדר היום והוא רוצה להגיש אותה לפני 6 חודשים.

ראובן ריבלין: הוא צריך להסביר ליו"ר הכנסת מדוע לדעתו נשתנו הנסיבות.

דוד טל: ואם זה ח"כ אחר, לא אותו חבר כנסת שהגיש את ההצעה הראשונה, כמו במקרה הזה?

ראובן ריבלין: אותו דבר.

ראובן ריבלין: לפעמים יכולים לא לדעת אבל באופן עקרוני אין הבדל, הנושא הוא החשוב ולא חבר הכנסת.

ראובן ריבלין: יחד עם זאת, הגוף המוסמך להחליט ולהכריע הוא ועדת הכנסת ועל זה נאמר שיש 10 הדברות האומרות: 1.

ראובן ריבלין: ועדת הכנסת תמיד צודקת.

ראובן ריבלין: 2.

ראובן ריבלין: כאשר ועדת הכנסת אינה צודקת ראה סעיף 1.

ראובן ריבלין: זאת אומרת, אנחנו יכולים לראות את הישיבה שלנו כאילו יו"ר הכנסת לא התייחסה.

ראובן ריבלין: אני רק מציע למען הסדר היום ועבודתה המסודרת של הכנסת להעביר את העניין ליו"ר הכנסת שתכריע האם היא רואה בזה מעבר של 6 חודשים או מעבירה את זה להכרעת ועדת הכנסת.

ראובן ריבלין: הכרעת ועדת הכנסת, בין ההחלטה המשפטית ובין הניסוח המשפטי ובין קביעתה - אין ולא היה אף פעם שום דבר.

דוד טל: תודה, אורי אריאל.

אורי אריאל: אני מתפלא שמנסים לעשות את כל המעקפים האפשריים כדי להעביר את זה היום, ונניח שזה יהיה ביום שני הקרוב, מה קרה?

ראובן ריבלין: מאה אחוז.

רונית תירוש: קרה הרבה.

אורי אריאל: אף אחד מכם לא ילמד אותנו מצוות צער בעלי חיים.

אורי אריאל: אני מציע כן לפנות ליושבת ראש ולהמתין.

אורי אריאל: אני רוצה לשאול את היועצת המשפטית לוועדה, מה מהות החוק?

ארבל אסטרחן: המהות הוא תקצוב המדינה לניתוחי עיקור וסירוס של כלבים וחתולים.

אורי אריאל: התקצוב הוא המהות?

אורי אריאל: או העיקור והסירוס?

ארבל אסטרחן: החוק מדבר על התקצוב.

אורי אריאל: זה המהות של החוק?

ארבל אסטרחן: כן, שהמדינה תשתתף במימון.

אורי אריאל: למדתי ממך משהו.

משה גפני: מה שאמר יו"ר הכנסת לשעבר רובי ריבלין, אני מציע לא ללכת בדרך הזאת.

משה גפני: אני מתפלא על הדברים האלה.

משה גפני: יש הליך מאוד מסודר בעניין הזה.

משה גפני: עברנו פה מיליון פעם את ההליך של חוק חדש.

משה גפני: נפלנו במליאה מכל מיני סיבות ואנחנו חושבים שעכשיו אנחנו יכולים להעביר.

משה גפני: עברנו את ההליכים האלה.

משה גפני: הלכתי כבר ליושבי ראש כנסת לדורותיהם, הלכתי גם ליושב ראש כנסת שקראו לו רובי ריבלין והוא אמר לי את ההליך, מה שהוא לא אומר עכשיו.

דוד טל: ולכן מה אתה מציע?

משה גפני: אני מציע להיות צמוד לתקנון, ללכת על פי התקנון שאומר שצריך ללכת ליו"ר הכנסת, זה ההליך.

משה גפני: ההליך הזה לא נעשה.

משה גפני: כל עוד שלא הולכים ליו"ר הכנסת אתה לא יכול להצביע פה לא על זה שזה נושא חדש או לא, זה לא סמכותך.

אביגדור יצחקי: על הפטור הוא יכול להצביע.

משה גפני: מכיוון שזה סמכותה של יושבת ראש הכנסת אתה לא יכול להצביע שאתה משחרר את זה מחובת הנחה כיוון שזה עדיין לא יכול להיות על שולחן הכנסת, לא המליאה ולא הוועדה.

דוד טל: אדוני צודק.

משה גפני: לגבי צער בעלי חיים כבר אמרתי את דברי.

דוד טל: רונית תירוש בבקשה.

רונית תירוש: אני רוצה לדבר על המהות של עצם העניין.

רונית תירוש: אנחנו מדברים כאילו הכנסת היום תכריע אם יהיה סירוס של בעלי חיים במדינת ישראל או לא.

רונית תירוש: יש סירוס, היה סירוס ויהיה סירוס.

רונית תירוש: יש בעיה של בעלי חיים משוטטים שאין מי שאחראי עליהם.

רונית תירוש: אני בהחלט חושבת שיש פה שינוי מהותי שהחל בוויכוח עם משרדי הממשלה, האוצר והחקלאות.

רונית תירוש: אני רציתי לאפשר סירוס של כמה שיותר בעלי חיים ולכן נתנו תמריץ בהיקף של 30% כדי שיהיה מי שיאסוף אותם, ימצא אותם ויביא אותם לווטרינרים.

רונית תירוש: ההצעה הנוכחית מדברת על 50%, המשמעות היא הפחתה במספר בעלי החיים המסורסים.

רונית תירוש: עשיתי את זה בלית ברירה כי ראיתי בזה שינוי במהות.

רונית תירוש: אי לכך גם לא הלכתי ליו"ר הכנסת כדי לבחון את זה אבל העברתי את זה בערוץ הרגיל המשפטי של יועצים משפטיים של שתי ועדות, גם ועדת חינוך וגם ועדת הכנסת וגם המחלקה משפטית, ולכן אני מבקשת לא לעכב את זה.

רונית תירוש: בכל מקרה זה יבוא וזה יהיה בסוף חוק בישראל.

רונית תירוש: אני רוצה להרגיע את כל המתנגדים החרדיים, היה בדיון במסגרת הכנה לקריאה ראשונה, חבר הכנסת זבולון אורלב הביא מדברי הלכה וכן איפשר את זה בדרך כזו ואחרת.

גדעון סער: 70 פנים לתורה.

רונית תירוש: אם יש עוד מישהו שרוצה להביא מוצא נוסף, אין שום מניעה שנעשה את זה במהלך הדיונים כהכנה לקריאה ראשונה ושנייה ושלישית.

דוד טל: תודה.

דוד טל: דודו רותם בבקשה.

דוד רותם: אדוני היושב ראש, בלי להיכנס לגופו של חוק אם הוא טוב או לא טוב, יש תקנון בכנסת.

דוד רותם: התקנון קובע שאי אפשר להביא לדיון מוקדם הצעת חוק אלא אם כן קבע יושב ראש הכנסת - - -

ראובן ריבלין: אמר את דעתו.

דוד רותם: מכיוון שבמקרה הזה יושבת ראש הכנסת לא אמרה את דברה, לכן הוועדה לא יכולה להחליט על פטור מותנה.

דוד טל: תודה, חבר הכנסת ניסים זאב.

נסים זאב: אני לא מקבל את ההנחה שהדבר הכי קשה במדינה זה שכלבים משוטטים וזה צריך להיות בסדר עדיפות ראשי של מדינת ישראל.

דוד טל: דבר לעצם העניין, נכון או לא נכון להצביע.

נסים זאב: לעצם העניין, מאוד שקוף שכל התיקון הטכני הזה הוא כדי להכשיר את השרץ.

רונית תירוש: מה זה להכשיר את השרץ.

נסים זאב: תאר לך אדוני היושב ראש שהיום על פי חוק חופש העיסוק היינו אומרים שבכל חנות שמוכרת כשר צריך למכור גם חזיר.

נסים זאב: זה מהותי או לא?

נסים זאב: צריך להבין שזה יותר גרוע מאיסור אכילת חזיר ואם אין לכם מושג על מה מדובר, לכן הדיאלוג חייב להיות, עוד לפני שמעלים את ההצעה לסדר, על דרך הסירוס ובעיה היא לא תקציבית.

קולט אביטל: אני רוצה לתמוך בבקשתה של חברת הכנסת רונית תירוש.

קולט אביטל: אני חושבת שנעשה מעשה נכון אם נעביר היום את הצעת החוק שלה.

קולט אביטל: ביום שישי בצהריים פגשתי מזרחן ידוע, את ברנרד לואיס ששאל אותי אם עדיין יש לי כלב.

קולט אביטל: עניתי לו שכן.

קולט אביטל: ומדוע הוא שואל?

קולט אביטל: הוא ענה שמכיוון שזה החבר היחידי שיהיה לך בפוליטיקה.

קולט אביטל: אני חושבת שאנחנו צריכים להתגייס היום למען החיות.

קולט אביטל: ואני רוצה להגיד לכם שיש חיים אחרי הסירוס.

ראובן ריבלין: אני חוזר בי מהמלצתי ואומר שצריך לעבור ליושבת ראש הכנסת, שלא תהיינה אי הבנות.

דוד טל: אין ברירה, על פי הייעוץ המשפטי שקיבלתי ולאור הדברים שנאמרו כאן מימין ומשמאל, הנושא הזה יועלה ליושבת ראש הכנסת שתכריע בנושא.

דוד טל: לאחר שהיא תכריע שהדברים לא דומים זה יגיע לכאן וכאן נצביע פטור או לא פטור מחובת הנחה.

דוד טל: ג.

דוד טל: פטור מחובת הנחה– הצעת חוק יישום תוכנית ההתנתקות (תיקון – מספר חברי קבוצת מתיישבים), התשס"ח-2007 (פ/17/ 3142),הצעת חה"כ זאב אלקין

דוד טל: נעבור לנושא הבא, פטור מחובת הנחה של חבר הכנסת זאב אלקין, בבקשה.

זאב אלקין: תודה רבה אדוני היושב ראש.

זאב אלקין: אחרי המחלוקת הארוכה שהייתה בסעיף הקודם האם ניתן להשתמש במונח אוכלוסייה, כן או לא, אני מניח שבוודאי ובוודאי חברי מסיעת ש"ס וכל יתר חברי הכנסת לא יחלקו על כך שניתן לדבר על אוכלוסיית מפוני גוש קטיף.

זאב אלקין: ואם מישהו היה צריך הוכחות נוספות לסבלה של האוכלוסייה הזאת אז תוך כדי הדיון הקודם ראיתי שעובר בין חברי הכנסת צילום מעיתון מעריב שמדבר על מצבם הקשה של המפונים.

זאב אלקין: הצעת החוק שאנחנו מבקשים לפטור כאן מחובת הנחה באה להקל על קבוצה מאוד קטנה בקרב המפונים שמצבה פי עשר יותר גרוע ממה שמתואר בכותרות הרועשות במעריב.

זאב אלקין: אם במעריב מדברים על 12 נפשות ב-4 חדרים, הצעת החוק שלנו באה לעזור לאנשים שהם 9 נפשות בחדר אחד.

זאב אלקין: הבעיה היא שבזמנו כשחוקק חוק יישום תוכנית ההתנתקות נקבע מספר מסוים של הרף מה ייחשב כקהילה מוכרת לצורך העתקה קהילתית.

זאב אלקין: יש היום 4 קהילות שהצעת החוק - - -

דוד טל: תודה, הדברים ברורים.

דוד טל: מי בעד פטור מחובת הנחה ירים את ידו, תודה.

דוד טל: מי נגד?

דוד טל: תודה.

דוד טל: מי נמנע?

דוד טל: תודה.

דוד טל: אני קובע חבר הכנסת אלקין שהצעתך קיבלה פטור מחובת הנחה.

דוד טל: תודה רבה, אני מודה לכם מאוד.